|  |  |  |
| --- | --- | --- |
| **ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ****ΔΙΕΥΘΥΝΣΗ ΔΙΟΙΚΗΣΗΣ****ΤΜΗΜΑ ΠΡΟΣΩΠΙΚΟΥ**Ταχ. Διεύθυνση : Ναυπλίου 57 Ταχ. Κώδικας : 22132 ΤρίποληΠληροφορίες : Αικ. ΑγγελοπούλουΤηλέφωνο : 2713 610 105Email : aggelopoulou@arcadia.gr |  |   Τρίπολη, 28 Μαΐου 2024  |

**ΑΝΑΚΟΙΝΩΣΗ**

**ΕΚΔΟΣΗ ΤΗΣ ΑΡΙΘΜ. 150940/20.05.2024 (ΑΔΑ: ΨΠΗΛ7Λ1-ΜΩΒ)**

**ΓΝΩΣΤΟΠΟΙΗΣΗΣ**

**ΠΛΗΡΩΣΗΣ ΜΙΑΣ (1) ΘΕΣΗΣ ΕΙΔΙΚΟΥ ΣΥΜΒΟΥΛΟΥ**

**ΣΤΗΝ ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

Γνωστοποιείται ότι εκδόθηκε η αριθμ. 150940/20.05.2024 (ΑΔΑ: ΨΠΗΛ7Λ1-ΜΩΒ) Γνωστοποίηση της Περιφέρειας Πελοποννήσου για την πλήρωση μίας (1) θέσης Ειδικού Συμβούλου κατηγορίας Τεχνολογικής Εκπαίδευσης για την κάλυψη των αναγκών του Γραφείου του θεματικού Αντιπεριφερειάρχη Ανάπτυξης και Επιχειρηματικότητας Περιφέρειας Πελοποννήσου, σε συνεργασία με το Γραφείο Περιφερειάρχη.

Η πρόσληψη θα γίνει με σύμβαση εργασίας ιδιωτικού δικαίου ορισμένου χρόνου, η διάρκεια της οποίας δεν μπορεί να υπερβαίνει τη θητεία του θεματικού Αντιπεριφερειάρχη Ανάπτυξης και Επιχειρηματικότητας και θα διενεργηθεί σύμφωνα με τις διατάξεις του άρθρου 243 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης– Πρόγραμμα Καλλικράτης» (ΦΕΚ 87/τ.Α΄/07.06.2010) όπως ισχύουν.

Οι ενδιαφερόμενοι θα πρέπει να έχουν:

Πτυχίο ή δίπλωμα Τεχνολογικής Εκπαίδευσης της ημεδαπής ή ισότιμο πτυχίο ή δίπλωμα της Αλλοδαπής.

Ειδικότερα: Θα προτιμηθούν οι κάτοχοι πτυχίου Τμήματος Διοίκησης Επιχειρήσεων.

Επίσης οι ενδιαφερόμενοι θα πρέπει σωρευτικά να έχουν τα γενικά προσόντα διορισμού που προβλέπονται για το μόνιμο προσωπικό του Δημοσίου.

Οι υποψήφιοι υποβάλλουν είτε αυτοπροσώπως ή με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή του υποψηφίου θεωρημένη από δημόσια αρχή, είτε ταχυδρομικά με συστημένη επιστολή (στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων), στο Τμήμα Γραμματείας της Διεύθυνσης Διοίκησης της Περιφέρειας Πελοποννήσου (Ταχ. Δ/νση: Ναυπλίου 57, ΤΚ 221 32, Τρίπολη) σχετική αίτηση στην οποία θα αναφέρεται η θέση για την οποία υποβάλλουν την υποψηφιότητα, με συνημμένα ευκρινή φωτοαντίγραφα των απαιτούμενων δικαιολογητικών.

**Η προθεσμία υποβολής των αιτήσεων συμμετοχής ξεκινάει την Τετάρτη 29.05.2024 και λήγει την Παρασκευή 31.05.2024.**

Περίληψη της παρούσας γνωστοποίησης έχει δημοσιευθεί σε δύο (2) τοπικές ημερήσιες εφημερίδες της Περιφέρειας Πελοποννήσου, έχει καταχωρηθεί στην ιστοσελίδα της Περιφέρειας Πελοποννήσου και έχει αναρτηθεί στον Πίνακα ανακοινώσεων του κτηρίου επί της οδού Ναυπλίου 57, Τρίπολη της Περιφέρειας Πελοποννήσου/Π.Ε. Αρκαδίας.

 **ΑΠΟ ΤΗ ΔΙΕΥΘΥΝΣΗ ΔΙΟΙΚΗΣΗΣ**